CELEX: 62011TN0402
Language: hu
Date: 2011-07-29 00:00:00
Title: T-402/11. sz. ügy: 2011. július 29-én benyújtott kereset — Preparados Alimenticios del Sur kontra Bizottság

24.9.2011   
            
            
               HU
            
            
               Az Európai Unió Hivatalos Lapja
            
            
               C 282/39
            
         2011. július 29-én benyújtott kereset — Preparados Alimenticios del Sur kontra Bizottság
   (T-402/11. sz. ügy)
   2011/C 282/74
   Az eljárás nyelve: spanyol
   
      Felek
   
   
      Felperes: Preparados Alimenticios del Sur (Murcia, Spanyolország) (képviselő: I. Acero Campos ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a vámelengedés iránti kérelmet a spanyol vámhatósághoz visszautaló határozatot;
            
         
               —
            
            
               kötelezze a Bizottságot, hogy határozzon a Prealisur S.L. által benyújtott vámelengedés iránti kérelemről, amely közvetlenül érinti a Zukan S.L. által benyújtott kérelmet;
            
         
               —
            
            
               a célból, hogy a Bizottság határozzon a hivatkozott kérelemről, kötelezze az intézkedések elfogadására és a szükséges eljárások lefolytatására, a spanyol vámhatóság elleni intézkedések elfogadását is beleértve, abból a célból, hogy rendelkezésre álljon a kérelemről való határozat meghozatalához szükséges valamennyi adat, többek között amelyek a spanyol vámhatósághoz intézett kérelmet bizonyítják, amelyről ez utóbbi nem határozott, és
            
         
               —
            
            
               kötelezze az Európai Bizottságot a költségek viselésére.
            
         
      Jogalapok és fontosabb érvek
   
   A jelen kereset az Európai Bizottság 2011. június 29-i határozata ellen irányul, amely a vámelengedés iránti kérelmet azon okból utalja vissza a spanyol vámhatósághoz, hogy ez utóbbi határozzon a felperes által benyújtott vámelengedés iránti kérelemről (003-004-005-006-2009. sz. kérelem), mivel nem rendelkezett elegendő információval ahhoz, hogy erről maga határozzon. A spanyol vámhatóság a hivatkozott kérelmet előzetesen a Bizottsághoz utalta a Közösségi Vámkódex létrehozásáról szóló 1992. október 12-i 2913/EGK tanácsi rendelet (HL L 302., 1. o.; magyar nyelvű különkiadás 2. fejezet 4. kötet 307. o.) 220. cikke (2) bekezdésének b) pontja alapján.
   Keresete alátámasztása érdekében a felperes négy jogalapra hivatkozik.
   
               1.
            
            
               Az első, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (HL L 253., 1. o.; magyar nyelvű különkiadás 2. fejezet 6. kötet 3. o.; helyesbítés 2. fejezet 16. kötet 133. o.) egyes cikkeinek megsértésére alapított jogalap.
            
         
               —
            
            
               A felperes konkrétan a 872. és 873. cikk megsértésére hivatkozik, mivel nem közölték vele a számára hátrányos döntés meghozatalának szándékát, ily módin nem tudta megtenni vonatkozó észrevételeit, és mivel nem tájékoztatták, hogy a Bizottság információkat kért a spanyol vámhatóságtól, és hogy ezt követően meghosszabbították a vámelengedés iránti kérelemről való döntés határidejét.
            
         
               2.
            
            
               A második, a Vámkódex 220. cikke (2) bekezdése b) pontjának azon okból történt megsértésére alapított jogalap, hogy e rendelkezés nem írja elő, hogy a vámhatóság hibájának tevőlegesnek kell lennie, amint azt a Bizottság állítja, a hibát elkövető jogalanytól — amely nem más, mint a spanyol vámhatóság — származó információk hiánya miatt visszautalva a kérelmet.
            
         
               3.
            
            
               A harmadik, a Bizottság személyzetének társadalmi kapcsolatai során tanúsított helyes hivatali magatartására vonatkozó szabályzat megsértésére alapított jogalap
            
         
               —
            
            
               A felperes e tekintetben azt állítja, hogy a megtámadott határozat sérti a gondos közigazgatás elvét, a helyes hivatali magatartásra vonatkozó iránymutatást és az érdekelt felek jogairól való tájékoztatáshoz való jogot. A felperes szerint a Bizottság a kért dokumentumok közül egyet sem szolgáltatott, és semmilyen lépést nem tett a kereset tárgyát képező határozat tekintetében.
            
         
               4.
            
            
               A negyedik, az Európai Unió Alapjogi Chartájának megsértésére alapított jogalap
            
         
               —
            
            
               A felperes konkrétan e Charta 41., 42., 47., 48. és 51. cikkének megsértésére hivatkozik.